ddrg/super_eurlex huggingface dataset:
POROČILO KOMISIJE EVROPSKEMU PARLAMENTU IN SVETU

o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 70/2012 Evropskega parlamenta in Sveta z dne 18. januarja 2012 o statističnih poročilih v zvezi s cestnim prevozom blaga

1.Uvod

Člen 3(4) Uredbe (EU) št. 70/2012 Evropskega parlamenta in Sveta Komisijo pooblašča, da po potrebi sprejme delegirane akte v skladu s členom 8 za:

–posodobitev dela 1 Priloge I, zgolj zato, da se upošteva gospodarski in tehnični razvoj, razen za spremembe neobvezne narave zahtevanih informacij;

–prilagoditev prilog II do VII gospodarskemu in tehničnemu razvoju.

V skladu s členom 3(4) navedene uredbe mora Komisija pri izvajanju navedenega pooblastila zagotoviti, da se z nobenim delegiranim aktom, ki ga sprejme, državam članicam ali poročevalcem ne naložijo precejšnja dodatna upravna bremena.

2.Pravna podlaga

V skladu s členom 8(2) Uredbe (EU) št. 70/2012 se pooblastilo za sprejemanje delegiranih aktov iz člena 3(4) prenese na Komisijo za obdobje petih let od 23. februarja 2012. To pooblastilo se samodejno podaljšuje za obdobja petih let, razen če Evropski parlament ali Svet nasprotuje temu podaljšanju.

Komisija mora pripraviti poročilo o prenosu pooblastila najpozneje devet mesecev pred koncem petletnega obdobja.

Komisija je prvo poročilo predložila leta 2016. Prenos pooblastila se je samodejno podaljšal za dodatnih pet let od februarja 2017 do februarja 2022, saj ga Parlament ali Svet ni preklical v skladu s členom 8(3).

To poročilo izpolnjuje obveznost Komisije, da pripravi drugo poročilo o izvajanju pooblastila za sprejemanje delegiranih aktov.

3.Izvajanje pooblastila

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (EU) št. 70/2012.

Komisija z državami članicami redno razpravlja o možnih izboljšavah statistike cestnega tovornega prometa glede na tehnični razvoj ter nove gospodarske, okoljske in družbene zahteve. Skupaj s strokovno skupino za statistiko cestnega tovornega prometa in koordinacijsko skupino za statistiko prometa razmišlja o izboljšavah statistike cestnega tovornega prometa ob upoštevanju morebitnih stroškov in bremen za države in poročevalce.

Za statistične potrebe v okviru strategije za trajnostno in pametno mobilnost ter pobud politik iz sporočila Komisije o evropskem zelenem dogovoru bo morda potrebno, da Komisija sprejme delegirane akte, da bi navedene priloge k Uredbi (EU) št. 70/2012 prilagodila gospodarskemu in tehničnemu razvoju ter izboljšala spremljanje ciljev politik in trendov.

4.Sklepi

Komisija še ni uporabila pooblastila za sprejemanje delegiranih aktov na podlagi Uredbe (EU) št. 70/2012.

Komisija meni, da bi morala še naprej imeti ta pooblastila, saj bo morda morala v prihodnosti sprejeti delegirane akte v podporo razvoju statistike cestnega tovornega prometa.
POROČILO KOMISIJE EVROPSKEMU PARLAMENTU IN SVETU o izvajanju pooblastila za sprejemanje delegiranih aktov, podeljenega Komisiji v skladu z Direktivo (EU) 2015/2193 o omejevanju emisij nekaterih onesnaževal iz srednje velikih kurilnih naprav v zrak

1. UVOD

Z Direktivo (EU) 2015/2193 Evropskega parlamenta in Sveta z dne 25. novembra 2015 je bil vzpostavljen regulativni okvir za omejevanje emisij žveplovega dioksida (SO2), dušikovih oksidov (NOx) in prahu v zrak iz srednje velikih kurilnih naprav, da se zmanjšajo s tem povezana tveganja za zdravje ljudi in okolje. Navedena direktiva določa tudi pravila za spremljanje emisij ogljikovega monoksida (CO). Člen 13 Direktive pooblašča Komisijo, da sprejme delegirane akte, da se določbe o oceni skladnosti iz točke 2 dela 2 Priloge III prilagodijo znanstvenemu in tehničnemu napredku.

2. PRAVNA PODLAGA

To poročilo se zahteva v skladu s členom 14(2) Direktive (EU) 2015/2193, na podlagi katerega se pooblastilo za sprejemanje delegiranih aktov prenese na Komisijo za obdobje petih let od 18. decembra 2015. Prav tako zahteva, da Komisija pripravi poročilo o prenesenem pooblastilu. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja. Člen 14(3) določa, da lahko Evropski parlament ali Svet kadar koli prekliče prenos pooblastila.

3. IZVAJANJE POOBLASTILA

Komisija poroča, da ni sprejela delegiranih aktov, in sicer zaradi (i) datumov uporabe Direktive (EU) 2015/2193 in (ii) pomanjkanja informacij o tehničnem in znanstvenem napredku, povezanih z zadevnimi določbami Direktive 2010/75/EU o industrijskih emisijah, tj. točko 1 dela 4 Priloge V.

Natančneje, medtem ko se Direktiva (EU) 2015/2193 uporablja od 20. decembra 2018 za „nove“ naprave, se bo za „obstoječe“ naprave uporabljala šele od leta 2025 ali 2030, odvisno od njihove nazivne vhodne toplotne moči. Ker so se obstoječa pravila za ocenjevanje skladnosti dejansko izvajala le za nekaj „novih“ naprav, tj. tistih, ki so bile nameščene od 20. decembra 2018, torej ni dovolj informacij o izvajanju veljavnih pravil o skladnosti, ki bi omogočile oceno, ali obstaja potreba po morebitni prilagoditvi obstoječih določb.

Poleg tega se določbe za oceno skladnosti iz točke 2 dela 2 Priloge III k Direktivi (EU) 2015/2193 sklicujejo na določbe o oceni skladnosti iz točke 1 dela 4 Priloge V k direktivi o industrijskih emisijah, toda te določbe od začetka veljavnosti direktive o industrijskih emisijah niso bile posodobljene.

4. SKLEPNA UGOTOVITEV

Komisija v preteklih petih letih ni izvajala prenesenih pooblastil, ki so ji bila podeljena v skladu z Direktivo (EU) 2015/2193. Evropski parlament in Svet poziva, naj se seznanita s tem poročilom.
(f) Prerazporeditve v razvoj podeželja (EKSRP), navedene v opombah od (a) do (d), vključujejo: 4 milijone EUR, letno prerazporejenih za celotno obdobje 2014–2020 iz sektorja bombaža (Grčija) na podlagi člena 66(1) Uredbe (EU) št. 1307/2013, 296,3 milijona EUR za prostovoljno prilagoditev, prerazporejenih za proračunsko leto 2014 (UK) na podlagi člena 10b in člena 10c(2) Uredbe (ES) št. 73/2009, 51,6 milijona EUR za neporabljene zneske, prerazporejene vsako leto za proračunski leti 2014 in 2015 (SE in DE) na podlagi členov 136 in 136b Uredbe (ES) št. 73/2009, ter 4 313,9 milijona EUR za zmanjšanje plačil in prilagodljivost med stebri na podlagi člena 7(2) in člena 14(1) Uredbe (EU) št. 1307/2013.
o izvajanju pooblastila za sprejemanje delegiranih aktov, prenesenega na Komisijo na podlagi Direktive 2013/53/EU Evropskega parlamenta in Sveta z dne 20. novembra 2013 o plovilih za rekreacijo in osebnih plovilih ter razveljavitvi Direktive 94/25/ES

UVOD

Direktiva 2013/53/EU določa zahteve za zasnovo in proizvodnjo plovil za rekreacijo in osebnih plovil ter pravila za njihov prosti pretok v Uniji. Člen 47 Direktive pooblašča Komisijo za sprejemanje delegiranih aktov, da se spremenijo:

-točke 2.3, 2.4 in 2.5 ter oddelek 3 dela B in oddelek 3 dela C Priloge I, ki obravnavajo preskusne cikle motorjev pomorskih plovil, uporabo družine motorjev in izbiro osnovnega motorja in trajnost ter preskusna goriva, ( člen 47(a)(i)), zaradi upoštevanja razvoja tehničnega znanja in novih znanstvenih spoznanj,

-prilogi VII in IX, ki obravnavata „ugotavljanje skladnosti proizvodnje za emisije izpušnih plinov in hrupa“ oziroma „tehnično dokumentacijo“ (člen 47(a)(ii)), da bi se upošteval razvoj tehničnega znanja in nova znanstvena spoznanja,

-Priloga V, ki določa zahteve o „Enakovredni skladnosti na podlagi ugotavljanja po izdelavi“ (člen 47(b)), zaradi upoštevanja razvoja tehničnega znanja, ustreznosti zagotavljanja enakovredne skladnosti in novih znanstvenih spoznanj.

PRAVNA PODLAGA

To poročilo se zahteva v skladu s členom 48(2) Direktive 2013/53/EU. V skladu z navedeno določbo se pooblastilo za sprejemanje delegiranih aktov prenese na Komisijo za obdobje petih let z začetkom 17. januarja 2014, Komisija pa mora pripraviti poročilo o prenesenem pooblastilu najpozneje devet mesecev pred koncem petletnega obdobja.

IZVAJANJE POOBLASTILA

Od začetka veljavnosti Direktive 2013/53/EU Komisija ni uporabila pooblastila. Sprejet ni bil noben delegirani akt.

Vendar pa so razlogi, zaradi katerih sta sozakonodajalca prenesla pooblastilo za sprejemanje delegiranih aktov na Komisijo, še vedno veljavni in Komisija bo v prihodnosti morda dejansko uporabila pooblastilo. Na primer, Direktiva določa preskusne cikle za bencinske in dizelske motorje pomorskih plovil, vendar ne zajema preskusnega cikla za tehnologijo hibridnih motorjev pomorskih plovil. To je nova tehnologija v pomorstvu, ki združuje motorje z notranjim zgorevanjem z električnim pogonom. Komisija bi zato lahko uporabila pooblastilo za uvedbo preskusnih ciklov za hibridne motorje pomorskih plovil.

ZAKLJUČEK

Komisija meni, da bi bilo treba kljub temu, da Komisija do danes ni sprejela nobenega delegiranega akta, pooblastilo za sprejemanje delegiranih aktov, kot je navedeno v členu 47 Direktive 2013/53/EU, podaljšati. Člen 48 Direktive določa, da se „prenos pooblastila samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja“.
1.Ozadje

Uredba (ES) št. 543/2009 z dne 18. junija 2009 o statistiki rastlinske pridelave ter razveljavitvi uredb Sveta (EGS) št. 837/90 in (EGS) št. 959/93 je bila spremenjena z Uredbo (EU) št. 1350/2013 z dne 11. decembra 2013 o spremembi določenih zakonodajnih aktov na področju kmetijske in ribiške statistike, da bi se izvedbena pooblastila uskladila s Pogodbo o delovanju Evropske unije.

Člen 8a Uredbe (ES) št. 543/2009 Komisiji podeljuje pooblastilo za sprejemanje delegiranih aktov. V skladu s členom 6 Uredbe (ES) št. 543/2009 Komisija pooblastilo lahko uporabi za spreminjanje tabel za prenos podatkov, določenih v Prilogi k navedeni uredbi.

V skladu s členom 8a(2) navedene uredbe se pooblastilo za sprejemanje delegiranih aktov prenese za obdobje petih let od 10. januarja 2014. To pooblastilo se samodejno podaljšuje za obdobja petih let, razen če Evropski parlament ali Svet temu nasprotuje.

Komisija mora pripraviti poročilo o prenesenem pooblastilu najpozneje devet mesecev pred koncem petletnega obdobja. S tem poročilom je izpolnjena ta obveznost poročanja.

2.Izvajanje delegiranega pooblastila Komisije v skladu z Uredbo (ES) št. 543/2009

Komisija je za sprejetje Delegirane uredbe Komisije (EU) 2015/1557 z dne 13. julija 2015 o spremembi Uredbe (ES) št. 543/2009 Evropskega parlamenta in Sveta o statistiki rastlinske pridelave uporabila pooblastilo za sprejemanje delegiranih aktov.

Redni pregled zbiranja statističnih podatkov o rastlinski pridelavi, ki ga je izvedla Komisija, je pokazal potrebo po posodobitvi Priloge k Uredbi (ES) št. 543/2009, da bi se izboljšali jasnost konceptov in kakovost podatkov ter da bi se zagotovilo boljše odzivanje na potrebe uporabnikov, ki so se spremenile z reformo skupne kmetijske politike leta 2014. Eurostat je pregled izvedel v tesnem sodelovanju z Generalnim direktoratom za kmetijstvo in razvoj podeželja ter z državami članicami.

Posledično je bila sprejeta Delegirana uredba Komisije (EU) 2015/1557 o spremembi Uredbe (ES) št. 543/2009 o statistiki rastlinske pridelave, ki je posodobila tabele za prenos podatkov iz Uredbe (ES) št. 543/2009. Posodobitve so se večinoma nanašale na pojasnitve imen spremenljivk in agregatov; nekaj odvečnih agregatov je bilo črtanih iz tabel za prenos podatkov.

Posodobitev Priloge k Uredbi (ES) št. 543/2009 se je nanašala samo na nebistvene dele navedene priloge. Zmanjšano število agregatov in jasna imena razredov, hierarhija ter sestava agregatov so izboljšali kakovost podatkov in zmanjšali število napak, povezanih z opredelitvami pojmov. Podatki so postali bolj primerljivi.

Učinek na zbiranje in obdelavo podatkov v državah članicah (tako na ravni nacionalnih statističnih uradov kot dajalcev podatkov) je bil pozitiven in sorazmerno majhen.

3.Zaključek
KAZALO

1.Uvod

2.Vloge, prejete leta 2016

3.Financiranje

4.Zaključitve zadev

5.Sklepne ugotovitve

1.Uvod

Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada EU (v nadaljnjem besedilu: Uredba) v členu 12 določa, da se Evropskemu parlamentu in Svetu predloži poročilo o dejavnostih sklada v preteklem letu. V tem poročilu so opisane dejavnosti Solidarnostnega sklada EU (v nadaljnjem besedilu: Solidarnostni sklad) v letu 2016. V poročilu so povzete prejete vloge in primeri, zaključeni leta 2016. Vloge, ki so bile Komisiji predložene leta 2016, so bile ocenjene na podlagi spremenjenih meril, določenih v Uredbi po njeni spremembi leta 2014 .

Leta 2016 je Komisija prejela šest vlog za finančni prispevek iz Solidarnostnega sklada, in sicer od Grčije (potres na Lefkadi), Združenega kraljestva (poplave), Nemčije (poplave na Spodnjem Bavarskem), Cipra (suša in požari), Portugalske (požari na Madeiri) in Italije (potresi). Vrsta potresov v italijanskih Apeninih med avgustom 2016 in januarjem 2017 je za Solidarnostni sklad predstavljala največjo naravno katastrofo.

Štiri države so zaprosile za predplačila, ki so bila uvedena z revizijo uredbe leta 2014. V teh primerih je Komisija plačala predplačila v skupni višini 31,3 milijonov EUR v nekaj tednih po prejetju vlog.

Leta 2016 je Solidarnostni sklad uporabil znesek 33,1 milijonov EUR za dve vlogi, in sicer za potrese v Grčiji in poplave v Nemčiji. Sklepi glede ostalih štirih vlog iz leta 2016 so bili sprejeti v začetku leta 2017.

Leta 2016 je Komisija zaključila štiri primere pomoči Solidarnostnega sklada. Podrobnosti so opisane v oddelku 4.

V Prilogi I so navedeni pragi za uporabo Solidarnostnega sklada v primeru „večjih nesreč“, ki so veljali leta 2016. V Prilogi II je pregled vlog, prejetih leta 2016, vključno z ustreznimi finančnimi informacijami.

2.Vloge, prejete leta 2016

Komisija je leta 2016 prejela šest vlog za finančni prispevek iz Solidarnostnega sklada. Vse so bile predložene v zakonskem roku „najpozneje v dvanajstih tednih od nastanka prve škode“ (člen 4(1) Uredbe). Štiri vloge so se nanašale na regionalne nesreče in dve vlogi na večji nesreči.

GRČIJA – potres na Lefkadi leta 2015

Vrsta potresov, ki so dosegli stopnjo 6,1 po Richterjevi lestvici, je otok Lefkada prizadela 17. novembra 2015 zjutraj. Škoda je bila zabeležena tudi severnem delu otokov Itaka in Kefalonija. Nesreči je sledilo več popotresnih sunkov. Za prizadeto prebivalstvo so bili zagotovljeni začasna bivališča, zatočišča in hrana. Potres je poškodoval 120 stanovanjskih enot, od katerih jih je bilo 20 ocenjenih kot neprimernih za bivanje. Poročano je bilo o škodi na regionalni in lokalni infrastrukturi, zasebnih in javnih stavbah (npr. lokalni bolnišnici, pristaniščih) in kulturnih objektih (večinoma cerkvah). Zemeljski plazovi so uničili in prekrili nekatere turistično najpomembnejše plaže na zahodu otoka.

Grčija je za finančni prispevek iz Solidarnostnega sklada zaprosila 5. februarja 2016. V odgovor na poizvedbo Komisije so bile posodobljene informacije predložene 9. marca 2016.
34. letno poročilo Komisije Evropskemu parlamentu in Svetu o protidampinških, protisubvencijskih in zaščitnih ukrepih EU (za leto 2015)

POROČILO KOMISIJE EVROPSKEMU PARLAMENTU IN SVETU

34. letno poročilo Komisije Evropskemu parlamentu in Svetu o protidampinških, protisubvencijskih in zaščitnih ukrepih EU (za leto 2015)

Uvod

To poročilo predstavlja dejavnosti na področju protidampinških, protisubvencijskih in zaščitnih ukrepov Evropske unije v letu 2015. Predloži se Evropskemu parlamentu in Svetu v skladu z določbami člena 23 Uredbe (EU) št. 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije („osnovna protidampinška uredba“), člena 34 Uredbe (EU) št. 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije („osnovna protisubvencijska uredba“), in člena 23 Uredbe (EU) št. 2015/478 Evropskega parlamenta in Sveta z dne 11. marca 2015 o skupnih pravilih za uvoz.

Preiskave o protidampinških, protisubvencijskih in zaščitnih ukrepih, ki jih izvaja Komisija, urejajo zgoraj navedene uredbe. V priloženem delovnem dokumentu služb Komisije je na voljo celovit pregled obstoječe zakonodaje, terminologije in postopkov.

Poročilo povzema najpomembnejše dogodke na področju trgovinske zaščite v EU v letu 2015 in je tako kot prejšnja leta dopolnjeno z delovnim dokumentom služb Komisije ter podrobnimi prilogami. Poročilo ima enako osnovno strukturo kot delovni dokument služb Komisije, za lažji dostop do izčrpnejših informacij pa so naslovi poglavij v obeh dokumentih enaki.

To poročilo in celotni delovni dokument sta dostopna tudi za javnost: http://ec.europa.eu/trade/issues/respectrules/anti_dumping/legis/index_en.htm .

1.Pregled protidampinških, protisubvencijskih in zaščitnih preiskav ter ukrepov

1.1.Splošno

Število veljavnih ukrepov se je v primerjavi s prejšnjim letom nekoliko povečalo, medtem ko je število preiskav, ki so v teku ob koncu leta, enako številu ob koncu leta 2014. Medtem ko se je število novih zadev nekoliko zmanjšalo, se je število začetih pregledov v primerjavi z letom 2014 precej povečalo. Skoraj četrtina teh pregledov so bile zadeve proti izogibanju.

Konec leta 2015 je bilo v EU veljavnih 87 protidampinških in 11 protisubvencijskih ukrepov.

Leta 2015 so bili protidampinški in protisubvencijski ukrepi uvedeni za 0,25 % celotnega uvoza v EU.

V priloženem delovnem dokumentu služb Komisije je podroben pregled. Sklici na priloge delovnega dokumenta služb Komisije so navedeni ob naslovih.

1.2.Nove preiskave (glej priloge A do E in Prilogo N)

Leta 2015 je bilo uvedenih 14 novih preiskav. Začasne dajatve so bile uvedene v 10 postopkih. Dokončne dajatve pa so bile uvedene v 11 zadevah. Tri preiskave so se zaključile brez uvedbe ukrepov.

1.3.Preiskave v zvezi s pregledom

Preiskave v zvezi s pregledom še vedno predstavljajo pomemben del dejavnosti služb Komisije za trgovinsko zaščito. Preglednica 2 v delovnem dokumentu služb Komisije vsebuje statistične podatke za obdobje 2011–2015.

1.3.1.Pregledi zaradi izteka ukrepov (glej Prilogo F)
[pic] | KOMISIJA EVROPSKIH SKUPNOSTI |

Bruselj, 20.5.2009

COM(2009) 249 konč.

SPOROČILO KOMISIJE SVETU

glede pogajanj o protokolu k Okvirni konvenciji Združenih narodov o spremembi podnebja in amandmaju h Kjotskemu protokolu

SPOROČILO KOMISIJE SVETU

glede pogajanj o protokolu k Okvirni konvenciji Združenih narodov o spremembi podnebja in amandmaju h Kjotskemu protokolu

Pogajanja za prihodnji mednarodni podnebni režim potekajo v dveh vzporednih delovnih skupinah v okviru Okvirne konvencije Združenih narodov o spremembi podnebja (UNFCCC) in Kjotskega protokola: v začasni delovni skupini za dolgoročno skupno delovanje v okviru konvencije (AWG-LCA) in v začasni delovni skupini za nadaljnje zaveze pogodbenic Priloge I h Kjotskemu protokolu (AWG-KP).

Skupnost in države članice si prizadevajo za to, da bi se v Koebenhavnu decembra 2009 dosegel celovit podnebni sporazum na svetovni ravni. Takšen sporazum bi lahko imel različne pravne oblike. To bi na primer lahko bil obširen amandma h Kjotskemu protokolu ali nov protokol na podlagi UNFCCC. Možna je tudi kombinacija zavezujočih in pravno nezavezujočih instrumentov.

Da bi se lahko v Koebenhavnu sprejel pravno nezavezujoč sporazum, morajo biti izpolnjene postopkovne zahteve. Besedilo katerega koli predlaganega protokola ali amandmaja mora pogodbenica predložiti vsaj šest mesecev pred srečanjem v Koebenhavnu („pravilo šestih mesecev“).

Osnutek predlogov pogodbenic je sekretariat UNFCCC prejel konec aprila. Eden od njih, predlog novega protokola v okviru UNFCCC, ki ga je predložila Japonska, izpolnjuje pravilo šestih mesecev iz UNFCCC. Zato je v okviru konvencije v Koebenhavnu mogoče sprejeti nov protokol. Doslej ni bil v okviru Kjotskega protokola predložen noben drug formalni predlog. Da bi se zagotovilo, da ostane še naprej mogoče sprejetje obširnega amandmaja k navedenemu protokolu, in glede na to, da ostale pogodbenice nimajo ustreznih predlogov, Komisija predlaga, da se na bližnjem 8. sestanku začasne delovne skupine za nadaljnje zaveze pogodbenic Priloge I h Kjotskemu protokolu (1.–12. junija 2009) stori naslednje:

1. Skupnost in države članice predlagajo obsežen amandma h Kjotskemu protokolu, ki bi se sprejel na 15. zasedanju Konference pogodbenic Okvirne konvencije ZN o spremembi podnebja v Koebenhavnu (COP15), v skladu s členom 20 Kjotskega protokola;

2. predlagani amandma bi bil lahko sestavljen iz kombinacije najnovejših besedil pogajanj, ki jih je predstavil predsednik skupine AWGKP, in najnovejših stališč, ki so jih Skupnost in države članice predložile sekretariatu UNFCCC;

3. Skupnost in države članice izjavijo, da je ta predlog pripravljen z namenom, da se izpolnijo postopkovne zahteve za sprejetje novega protokola in amandmaja na COP15, in da ne vpliva na njihova končna stališča pri pogajanjih.

Skupnost in države članice bi morale na COP15 in zadevnih pripravljalnih sestankih tesno sodelovati za zagotovitev, da kateri koli pravni instrument, sprejet na COP15, izpolnjuje cilje sklepov Sveta, sprejetih 3. marca 2009, in drugih sklepov, sprejetih v zvezi s COP15.
[pic] | KOMISIJA EVROPSKIH SKUPNOSTI |

Bruselj, 23.5.2007

COM(2007)272 konč.

POROČILO KOMISIJE SVETU

Protidampinški postopek glede uvoza sintetičnih rezanih vlaken iz poliestra (RVP) s poreklom iz Malezije in Tajvana

POROČILO KOMISIJE SVETU

Protidampinški postopek glede uvoza sintetičnih rezanih vlaken iz poliestra (RVP) s poreklom iz Malezije in Tajvana

To poročilo je pripravljeno v skladu s členom 9(2) Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (UL L 56, 6.3.1996, str. 1).

Člen 9 te uredbe določa:

„Zaključek brez ukrepov; uvedba dokončnih dajatev

1. Če se pritožba umakne, se lahko postopek zaključi, razen če tak zaključek ne bi bil v interesu Skupnosti.

2. Če se po posvetovanju zaščitni ukrepi izkažejo za nepotrebne in znotraj svetovalnega odbora ni ugovorov, se preiskava ali postopek zaključi. V vseh ostalih primerih Komisija Svetu nemudoma predloži poročilo o rezultatih posvetovanja in predlog za zaključek postopka. Postopek se šteje za zaključen, če v enem mesecu Svet s kvalificirano večino ne odloči drugače.“ ( poudarjeno )

Posvetovanju o predlogu za zaključek postopka so sledili ugovori v svetovalnem odboru. Predlog za zaključek primera in podrobnosti o posvetovanju so navedeni v prilogah.

Prilogi:

3. Povzetek mnenj, predloženih med in po sestanku s svetovalnim odborom (poslano samo v angleškem jeziku na zaupni osnovi (EU omejeno).

4. Osnutek uredbe Komisije o razlogih za zaključek zadevnega postopka (poslano v vseh jezikih).